laion/Wikipedia-Exotic huggingface dataset:
ლანდსმოლი

ლანდსმოლი (ნორვ. Landsmål — „საქვეყნო ენა“) — სახელწოდება, რომელიც ივარ ოსენმა ახალშექმნილ ნორვეგიულ ორთოგრაფიას მისცა 19-ე საუკუნეში. 1885 წელს ლანდსმოლი ნადიურის პარალელურად იქნა შემოღებული. 1929 წელს ლანდსმოლს ნიუნორსკი დაერქვა. ლანდსმოლს ხშირად შეცდომით სოფლის ენად, ან კუთხურ დიალექტად თარგმნიან, რადგან სიტყვა „ლანდ“ ნორვეგიულად „სოფელს“, „მიწას“ ესიტყვება. ლანდსმოლის შემოღებამდე ნორვეგიული ენის სადამწერლობო სტანდარტი არ არსებობდა, ამდენად ნორვეგიელების საქმისწარმოების ენად დანიური რჩებოდა, რომელიც ნორვეგიულად აღიქმებოდა. დღესდღეობით ნორვეგიაში ყველაზე გავრცელებული სადამწერლობო სტანდარტია ბუკმოლი, რომელიც დანიური ენის ნორვეგიზებული ვარიანტია. Nynorsk.no, ნიუნორკის აქტუალობა ივარ ოსენის ცენტრი და ინფორმაცია ნორვეგიული ენის შესახებ. Site web du Språkrådet, ნორვეგიული ენის საბჭო [https://web.archive.org/web/20070106234518/http://www2.hivolda.no/jpv/malogmiddel.htm დაარქივებული 2007-01-06 საიტზე Wayback Machine. სტატიები ენის შესახებ, მედია და ნიუნორსკი]
ევლე

ევლე (შვედ. Gävle)— ქალაქი ცენტრალურ-აღმოსავლეთ შვედეთში, ბალტიის ზღვის ბოტნიის ყურის სანაპიროზე. ევლეს მუნიციპალიტეტისა და ევლებორგის ლენის ადმინისტრაციული ცენტრი. მოსახლეობა 93 509 კაცი (2009). ევლეს მუნიციპალიტეტის ოფიციალური საიტი ევლეს რკინიგზის მუზეუმი
სტივენ სპილბერგის ფილმოგრაფია

სტივენ სპილბერგის ფილმოგრაფია მოიცავს მის მიერ გადაღებულ ფილმებს, ასევე ფილმებს, რომლებშიც სპილბერგმა მიიღო მონაწილეობა როგორც პროდიუსერმა, სცენარისტმა ან მსახიობმა.
აფხაზეთის უშიშროების ზონა

1994 წლის მოსკოვის შეთანხმების თანახმად, უსაფრთხოების ზონაში არ უნდა იყოს შეიარაღებული ძალები ან მძიმე სამხედრო ტექნიკა. მოსკოვის შეთანხმების თანახმად, შეზღუდული შეიარაღების ზონაში არ უნდა იყოს მძიმე სამხედრო ტექნიკა (18 მილიმეტრზე მეტი კალიბრის არტილერია და ნაღმმტყორცნი, ტანკები და ჯავშანმანქანები).
სტავროპოლი

სტავროპოლი (რუს. Ставрополь) — ქალაქი რუსეთის სამხრეთ-დასავლეთ რეგიონში. სტავროპოლის მხარის ადმინისტრაციული ცენტრი. 2017 წლის მდგომარეობით ქალაქის მოსახლეობა შეადგენს 433,577 ადამიანს. სტავროპოლი დამეგობრებულია შემდეგ ქალაქებთან: დე-მოინი, აიოვა, აშშ ბეზე, საფრანგეთი პაზარჯიკი, ბულგარეთი ჩჟენძიანგი, ჩინეთი ვიკისაწყობში არის გვერდი თემაზე: სტავროპოლი ↑ https://xn--80ae1alafffj1i.xn--p1ai/about/ ↑ http://web.archive.org/web/20200424113056/https://www.gks.ru/storage/mediabank/Численность%20по%20МО_Site.xlsx ↑ Twin-city relations with the cities of non-CIS states[მკვდარი ბმული]
ნდოლის ავიაკატასტროფა

ნდოლის ავიაკატასტროფა — გაეროს კუთვნილი ამერიკული ავიალაინერის Douglas DC-6-ის ავიაკატასტროფა, რომელიც მოხდა 1961 წლის 18 სექტემბერს, ზამბიის ქალაქ ნდოლის აეროპორტიდან 15 კმ-ის დაშორებით. თვითმფრინავს ლეოპოლდვილიდან (თანამედროვე კინშასა) მიჰყავდა გაეროს გენერალური მდივანი დაგ ჰამარშელდი. დაიღუპა ბორტზე მყოფი 16 ადამიანი - 10 მგზავრი და 6 ეკიპაჟის წევრი. ავიაკატასტროფის ზუსტი მიზეზი დღემდე დაუდგენელია. Report of the commission of investigation into the conditions and circumstances resulting in the tragic death of Mr. Dag Hammarskjold and of members of the party accompanying him[მკვდარი ბმული] // Генеральная ассамблея ООН. — 24 апреля 1962. Brian Unwin. It is wrong to suggest that Dag Hammarskjöld was murdered // guardian.co.uk. — 24 августа 2011. Evidence on Hammarskjöld’s death // guardian.co.uk. — 23 августа 2011. Göran Björkdahl. 'I have no doubt Dag Hammarskjöld’s plane was brought down' // guardian.co.uk. — 17 августа 2011. Georgina Smith. Dag Hammarskjöld crash: the small town that harboured a secret // guardian.co.uk. — 17 августа 2011. Julian Borger. Dag Hammarskjöld unable to overcome Congo’s troubled history // guardian.co.uk. — 17 августа 2011. UN secretary-general Dag Hammarskjöld’s death shocks the world — British Pathé video // guardian.co.uk. — 17 августа 2011.
იბნ რუშდი

იბნ რუშდი, ცნობილი როგორც ავეროესი (დ. 1126, კორდობა, ესპანეთი — გ. 10 დეკემბერი, 1198, მარაქეში, მაროკო) — ანდალუზიელი არაბი ფილოსოფოსი და ექიმი, ფილოსოფიის, ისლამური კანონის, მათემატიკისა და მედიცინის მაგისტრი. მისი ფილოსოფიური სკოლა ცნობილია სახელით ავეროიზმი. ვიკისაწყობში არის გვერდი თემაზე: იბნ რუშდი Averroes, Translated by Ralph Lerner (2005), Averroes On Plato's Republic, Cornell University Press, ISBN 0-8014-8975-X Fakhry, Majid (2001), Averroes (Ibn Rushd) His Life, Works and Influence, Oneworld Publications, ISBN 1-85168-269-4 Glasner, Ruth. Averroes' Physics: A Turning Point in Medieval Natural Philosophy (Oxford, Oxford University Press, 2009).
Secret Service

Secret Service (ქართ. საიდუმლო სამსახური) — შვედური პოპ-ჯგუფი, რომელიც ჩამოყალიბდა 1979 წელს სტოკჰოლმში. პოპულარული იყო 1980-იან წლებში. ჯგუფის წევრები იყვნენ ულა ჰოკანსონი (ვოკალი), ულფ ვალბერგი (კლავიშები), ტონი ლინდბერგი (გიტარა), ლეიფ პაულსენი (ბას-გიტარა) და ლეიფ იოჰანსონი (დასარტყამი). Oh Susie (1979) Ye Si Ca (1980) Cutting Corners (1982) Jupiter Sign (1984) When the Night Closes in (1985) Aux deux Magots (1987) Top Secret - Greatest Hits (2000) The Lost Box (2012) დისკოგრაფია. დისკოგრაფია.
საქართველოს სოფლის მეურნეობა (ჟურნალი)

„საქართველოს სოფლის მეურნეობა“ — ქართული ყოველთვიური სამეცნიერო-პოპულარული ჟურნალი, საქართველოს სსრ სასოფლო-სამეურნეო წარმოების სახელმწიფო კომიტეტის ორგანო. დაარსდა 1921 წელს თბილისში. ჟურნალი გამოდიოდა სახელწოდებებით „მიწის მუშა“, „ახალი სოფელი“, „სოფლის მეურნეობა“ და სხვა. 1967 წლის იანვრიდან გამოდიოდა „საქართველოს სოფლის მეურნეობის“ სახელწოდებით. ჟურნალი ამუშავდება სოფლის მეურნეობის პრობლემურ საკითხებს. მისი ავტორები იყვნენ სოფლის მეურნეობის დარგში მომუშავე მეცნიერ მუშაკები, სოფლის მეურნეობის ნოვატორები და ორგანიზატორები, აგრეთვე სოფლის მეურნეობის მომიჯნავე დარგების სპეციალისტები. სხვადასხვა დროს ჟურნალის რედაქტორები იყვნენ ბ. იაკობაშვილი, გ. ბადრიშვილი, ე. მახარაძე და სხვები. 1966 წელს ჟურნალის რედაქტორად დაინიშნა გ. ჩაგელიშვილი. ტირაჟი იყო — 19 ათასი. ჩაგელიშვილი გ., ქართული საბჭოთა ენციკლოპედია, ტ. 9, თბ., 1985. — გვ. 186.
ჩიკაგოს აღმოსავლეთმცოდნეობის ინსტიტუტი

აღმოსავლეთმცოდნეობის ინსტიტუტი — ჩიკაგოს უნივერსიტეტთან არსებული არქეოლოგიური მუზეუმი და უძველესი ახლო აღმოსავლეთის შესწავლის კვლევითი ცენტრი. ინსტიტუტი განლაგებულია უჩვეულო არტ-დეკო/გუთური სტილის შენობაში უნივერსიტეტისა და 58-ე ქუჩების გადაკვეთაზე, რომლის პროექტი ეკუთვნის არქიტექტურულ ფირმას მეიერს მიუერ ენდ ფილიპი. მუზეუმში ინახება ეგვიპტეში, ისრაელში, სირიაში, თურქეთში, ერაყსა და ირანში გათხრების დროს ნაპოვნი ისტორიული ნივთები. მნიშვნელოვან ნიმუშთა შორისაა განთქმული მეგიდოს სპილოსძვლის სამკაულები, პერსეპოლისის განძეული, უზარმაზარი 40-ტონიანი ადამიანისთავიანი ფრთიანი ხარი ხორსაბადიდან, სარგონ II-ის სასახლიდან, და ყველაზე მნიშვნელოვანი — მეფე ტუტანჰამონის მონუმენტი. ინსტიტუტში აქტიური კვლევითი სამუშაოები მიმდინარეობს უძველეს ახლო აღმოსავლეთის თემებზე. სხვა მნიშვნელოვან პროექტთა შორის ინსტიტუტის მკვლევრები ამჟამად მუშაობენ 21-ტომიან ასირიულ, ჰიტიტურ და დემოტურ ლექსიკონებზე. შეგიძლიათ იხილოთ მედიაფაილები თემაზე „ჩიკაგოს აღმოსავლეთმცოდნეობის ინსტიტუტი“ ვიკისაწყობში. ინსტიტუტის საიტი დაარქივებული 2011-02-11 საიტზე Wayback Machine. . პროფ. კლემენს რაიჩელის შექმნილი მონაცემთა ბაზა — დოკუმენტური მასალით ერაყის მუზეუმიდან 2003 წლის აპრილში დაკარგულ ისტორიულ ნივთებზე.
ასები

ასები, აზები (ǫ́ss ან áss, ás) — ღმერთების უძლიერესი მოდგმა, ჩრდილოეთის (გერმანულ) მითოლოგიაში. განაგებენ ასგარდის სასახლეს, ემორჩილებიან მხოლოდ ოდინს. სულ თორმეტნი არიან: ოდინი, თორი, ბალდრი, ჰოედრი, ტირი (თორი), ჰერმოდრი, ბრაგი, ჰაიმდალი, ვიდჰარი, ვალი, ულრი, და ფორსეტი; თორმეტი აზინიც — ქალღმერთია: ფრიგი, ფრეია, იდუნი, ზაგა... აზები და აზინები, ციური მსაჯულები, ებრძვიან ვანებს და ბუმბერაზებს. შემდეგ ვანებს ურიგდებიან, რაც ღმერთების ორი მოდგმის შერწყმაზე მეტყველებს. მოკლეს არსთა მამა, ბუმბერაზი იმირი, დააქუცმაცეს და სხეულის ნაწილებისაგან შექმნეს ახალი სამყარო. იღუპებიან საზარელ მსოფლიო ხანძარში, და ესაა რაგნაროკი, ღმერთების დაისი. შემდეგ ფერფლიდან ისევ აღდგებიან განახლებულ გაძლიერებულნი, უფრო სრულყოფილნი. მსგავსი მოვლენა ცნობილია ეგვიპტურ, ბერძნულ და სხვა წარმართულ მითებში. თავისებურად აისახა ქრისტიანულ რელიგიაშიც. ქართული საბჭოთა ენციკლოპედია, ტ. 1, თბ., 1975. — გვ. 186. გელოვანი ა. მითოლოგიური ლექსიკონი, გამომცემლობა საბჭოთა საქართველო, თბილისი, 1983 უფროსი ედა, თარგმანი და კომენტარი გ. კალანდაძის, თბილისი, 1971
ანუკეტი

ანუკეტი, ანუკისი — წყაროთა ქალღმერთი ეგვიპტურ მითოლოგიაში, ხნუმთან და სატისთან ერთად შეადგენს „ნოტიო სამებას“ (კატარაქტულ ღვთაებებს), რომელიც ნილოსის მაცოცხლებელ ნაკადებს უშვებს ელეფანტინის ხვრელებიდან, რათა სამყარო მორწყას. ძვ. წ. 2000 წ. მისი სახელობის წმ. ცხოველთა — ქურციკთა მრავალი გვამი შეუმურავთ და ზემო ეგვიპტის სამარხში მათი მუმიები შეუნახავთ. თაყვანს სცემდნენ მთელ ნუბიაშიც (ბერძ. ჰესტია). აკაკი გელოვანი, მითოლოგიური ლექსიკონი — გამომცემლობა „საბჭოთა საქართველო“, თბ., 1983.
სატისი

სატისი — წმინდა წყლის ქალღმერთი ეგვიპტურ მითოლოგიაში, აქვს ანტილოპის რქები, რომელზედაც თეთრი გვირგვინი ადგას. ხნუმის ცოლია და ანუკეტთან ერთად ქმნიან ნილოსის წყალთა მომშვებ „ნოტიო სამებას“; ამ სამების საკულტო ცენტრი იყო ელეფანტინა, ჩანჩქერებთან. ბერძნებმა ჰერას დაამსგავსეს (ელეფანტინელი ჰერა). აკაკი გელოვანი, მითოლოგიური ლექსიკონი — გამომცემლობა „საბჭოთა საქართველო“, თბ., 1983.
სოფლის მეურნეობის მექანიზაციის და ელექტროფიკაციის ინსტიტუტი

კ. ამირაჯიბის სახელობის საქართველოს სოფლის მეურნეობის მექანიზაციისა და ელექტროფიკაციის სამეცნიერო-კვლევითი ინსტიტუტი (ამჟამად სოფლის მეურნეობის მექანიზაციის და ელექტროფიკაციის ინსტიტუტი) — დაარსდა 1956 წელს სოფლის მეურნეობის ელექტროფიკაციის საკავშირო სამეცნიერო-კვლევითი ინსტიტუტის თბილისის ფილიალის ბაზაზე. სამეცნიერო-კვლევით სამუშაოთა ძირითადი მიმართულებები იყო: მიწათმოქმედების მექანიზაციის თეორიული საფუძვლების შესწავლა-გამოკვლევა, სასოფლო-სამეურნეო კულტურების მოვლა-მოყვანის, მოსავლის აღებისა და პირველადი დამუშავების პროგრესული ტექნოლოგიის დამუშავება ცალკეული კულტურების (ჩაის, ვენახის, ციტრუსების, ხეხილისა და სხვ.) მიხედვით. ახალი სრულყოფილი მანქანების, დანადგარების, სამუშაო ორგანოების შექმნა, გამოცდა და დანერგვა სოფლის მეურნეობაში. სოფლის მეურნეობის ყველა დარგის კომპლექსური მექანიზაციის განხორციელება. ელექტრობის სპეცსახეობის (მაღალი სიხშირის დენის, ულტრაბგერების და სხვ.) ტექნიკის საშუალებათა შექმნა-დანერგვა სოფლის მეურნეობაში და სხვ. ინსტიტუტში 32 ლაბორატორია და განყოფილება იყო. ინსტიტუტს ჰქონდა ასპირანტურა. ინსტიტუტის განკარგულებაში იყო თელეთის ექსპერიმენტული ელექტრომექანიზებული და ავტომატიზებული მეურნეობა მეცხოველეობის სანაშენე მოზარდულის გამოსაზრდელი კომპლექსითურთ, საკონსტრუქტორო და ტექნიკური ექსპერიმენტული ბაზა მანქანების საცდელი ნიმუშების დასაპროექტებლად და დასამზადებლად. ხანთაძე ზ., ქართული საბჭოთა ენციკლოპედია, ტ. 9, თბ., 1985. — გვ. 186. ↑ საქართველოს სამეცნიერო-კვლევითი ინსტიტუტები
საქართველოს სსრ კანონი სასამართლო წყობილების შესახებ

საქართველოს სსრ კანონი სასამართლო წყობილების შესახებ — სამართლებრივი აქტი, რომელიც მიიღო საქართველოს სსრ უმაღლესმა საბჭომ 1981 წლის 25 ნოემბერს. მასში სრულადაა ასახული მართლმსაჯულების კონსტიტუციური ნორმები და სსრკ და მოკავშირე რესპუბლიკების კენონმდებლობის 1958 საფუძვლები სასამართლო წყობილების შესახებ სსრკ-ში (1980 რედაქციით). კანონი შედგება 4 კარისა და 79 მუხლისაგან. პირველ კარში გადმოცემულია ზოგადი დებულებები მართლმსაჯულების მხოლოდ სასამართლოს მიერ განხორციელების, სასამართლოს ამოცანების, კანონისა და სასამართლოს წინაშე მოქალაქეთა თანასწორობის, კანონის ზუსტი შესაბამისობით მართლმსაჯულების განხორციელების, მოსამართლეთა დამოუკიდებლობისა და მათი მხოლოდ კანონისადმი დამორჩილების შესახებ და სხვა. II-IV კარებში გათვალისწინებულია საქართველოს სსრ უმაღლესი სასამართლოს, აფხაზეთის ასსრ და აჭარის ასსრ უმაღლესი სასამართლოების, თბილისის საქალაქო სასამართლოს, სამხრეთ ოსეთის აო საოლქო სასამართლოს, რაიონული (საქალაქო) სახალხო სასამართლოების არჩევის წესის, შემადგენლობის, უფლებამოსილების შესახებ და სხვა. ქართული საბჭოთა ენციკლოპედია, ტ. 9, თბ., 1985. — გვ. 186.
საქართველოს სსრ მთავრობის დადგენილებების კრებული

საქართველოს სსრ მთავრობის დადგენილებების კრებული — ოფიციალური გამოცემა. გამოდიოდა 1938 წლიდან, თავდაპირველად გამოსცემდა საქართველოს სსრ სახალხო კომისართა საბჭოს (1946 წლიდან — საქართველოს სსრ მინისტრთა საბჭოს) საქმეთა მმართველობა, 1964 წლიდან — საქართველოს სსრ მინისტრთა საბჭოსთან არსებული იურიდიული კომისია, 1970 წლიდან გამოსცემდა საქართველოს სსრ იუსტიციის სამინისტრო. კრებულში ქვეყნდებოდა საქართველოს სსრ მინისტრთა საბჭოს ზოგადი მნიშვნელობის ან ნორმატიული ხასიათის დადგენილებები, აგრეთვე საქართველოს კპ ცკ-ის, საქართველოს სსრ უმაღლესი საბჭოს პრეზიდიუმის, საქართველოს მინისტრთა საბჭოს, საქართველოს პროფკავშირების რესპუბლიკური საბჭოსა და საქართველოს ალკკ ცენტრალური კომიტეტის ერთობლივი დადგენილებანი. ქართული საბჭოთა ენციკლოპედია, ტ. 9, თბ., 1985. — გვ. 186.
საქართველოს სსრ პედაგოგიური საზოგადოება

საქართველოს სსრ პედაგოგიური საზოგადოება — საქართველოს სსრ მასწავლებელთა, პედაგოგიკისა და სახალხო განათლების დარგის მეცნიერ და პრაქტიკოს მუშაკთა ნებაყოფლობითი ორგანიზაცია, რომელიც შეიქმნა 1961 წელს თბილისში. საზოგადოება ატარებდა ყრილობებს. საზოგადოებას ჰქონდა განყოფილებები აფხაზეთისა და აჭარის ასსრ-ებსა და სამხრეთ ოსეთის აო-ში, აგრეთვე საზოგადოებრივ საწყისებზე არსებული რაიონული და საქალაქო საბჭოები (მათში შემავალი პირველადი ორგანიზაციები) საქართველოს სსრ ყველა რაიონსა და ქალაქში. საზოგადოება გამოსცემდა სამეცნიერო-მეთოდურ ლიტერატურას, აჯილდოებდა იაკობ გოგებაშვილის სახელობის პრემიით და საზოგადოების საპატიო სიგელით საზოგადოების დაარსებიდან უცვლელი პრეზიდენტი აკადემიკოსი დ. ლორთქიფანიძე. დარჩია დ., ქართული საბჭოთა ენციკლოპედია, ტ. 9, თბ., 1985. — გვ. 186-187.
საქართველოს სსრ სახალხო განათლების სახელმწიფო მუზეუმი

საქართველოს სსრ სახალხო განათლების სახელმწიფო მუზეუმი — დაარსდა 1903 წელს როგორც „კავკასიის სასწავლო ოლქის პედაგოგიური მუზეუმი“. იარსება 1928 წლამდე; შემდეგ მის ბაზაზე პოლიტექნიკური სწავლების მუზეუმი გაიხსნა (1932), რომელსაც 1938 წელს სახალხო განათლების მუზეუმი ეწოდა, ხოლო 1943 წლიდან — სახელმწიფო. მუზეუმის ექსპოზიციები ეძღვნებოდა საქართველოში საბჭოთა სკოლის ისტორიას, განათლების სისტემის განვითარებას, განათლების დამსახურებულ მოღვაწეებს. 1984 წელს მუზეუმის ფონდში იყო 14,1 ათასი ექსპონატი, მუზეუმი დაათვალიერა 18 ათ. კაცმა. მუზეუმს გამოცემული ჰქონდა სახალხო განათლების გამოჩენილ მოღვაწეთა ბიოგრაფიები 4 წიგნად (1964, 1967, 1969, 1971). ქართული საბჭოთა ენციკლოპედია, ტ. 9, თბ., 1985. — გვ. 187.
Marduk

მარდუკი — ბლეკ მეტალ ჯგუფი ნორჩეპინგიდან, შვედეთი. ჯგუფი ჩამოყალიბდა 1990 წელს, ხოლო მათი პირველი ალბომი 1991 წელს გამოვიდა. მათი სახელი მომდინარეობს ბაბილონეთელი ღმერთის, მარდუქისგან, რომელიც ითვლებოდა ბაბილონის მფარველ ღვთაებად. მარდუკის დამაარსებელი იყო მორგან სტეინმეიერ ჰოკანსონი (Morgan Steinmeyer Håkansson), რომლის მიზანიც იყო „მსოფლიოში ყველაზე მკრეხელური ჯგუფის“ შექმნა. თავდაპირველად, ჯგუფის მუსიკალური სტილი იყო დეზ მეტალი ბლეკ მეტალის ელემენტებით. მათი სტილი პროგრესირებდა წლების განმავლობაში და გარდაიქმნა ბლეკ მეტალის სწრაფ და ინტენსიურ ფორმად. ჯგუფის ტექსტებში დომინანტი თემებია სატანიზმი, ქრისტიანოფობია, ნაწყვეტები ბიბლიიდან, სიკვდილი, მესამე რაიხის ისტორია და მეორე მსოფლიო ომი. ბოლო ორი მოგვიანებით დაემატა ჯგუფის ლირიკულ/კონცეპტუალურ თემებს, მათი 1999 წლის ალბომის, Panzer Division Marduk, გამოშვების შემდეგ. ჯგუფმა ჩაწერა რამდენიმე სიმღერა, რომელიც კაცობრიობის ისტორიის ამ ნაწილს ეხება, მაგალითად: The Hangman of Prague (რაინჰარდ ჰაიდრიხის ფსევდონიმი), Night of the Long Knives, Deathmarch და სხვები. დანიელ „მორტუუს“ როსტენი — ვოკალი (2004—დღემდე) მორგან „ივილ“ სტეინმეიერ ჰოკანსონი — გიტარა (1990—დღემდე) მაგნუს „დევო“ ანდერსონი — ბას გიტარა (2004—დღემდე), გიტარა (1992–1994) ლარს ბროდესონი — დრამები (2006—დღემდე) ანდრეას აქსელსონი — ვოკალი (1990—1993) ერიკ „ლიჯენ“ ჰაგსტედტი — ვოკალი (1995—2003) კიმ ოსარა — გიტარა (1995–1996) პეტერ ტეგტგრენი — გიტარა (1997; Live in Germania) რიკარდ კალმი — ბას გიტარა (1990—1992) ბ. ვარი (როჯერ „ბოგე“ სვენსონი) — ბას გიტარა (1992—2004) იუაკიმ იეთბერგი — დრამები (1990—1993), ვოკალი (1993—1995) ფრედრიკ „ფროდინგ“ ანდერსონი — დრამები (1993—2002) ემილ დრაგუტინოვიჩი — დრამები (2002—2006) Dark Endless (1992) Those of the Unlight (1993) Opus Nocturne (1994) Heaven Shall Burn... When We Are Gathered (1996) Nightwing (1998) Panzer Division Marduk (1999) La Grande Danse Macabre (2001) World Funeral (2003) Plague Angel (2004) Rom 5:12 (2007) Wormwood (2009) Serpent Sermon (2012) Frontschwein (2015) Viktoria (2018) Live in Germania (1997) Infernal Eternal (2000) Blackcrowned (2002) Warschau (2006) Fuck Me Jesus (1991) Glorification (1996) Here's No Peace (1997) Obedience (2000) Deathmarch (2004) Iron Dawn (2011) Slay the Nazarene (2002) Hearse (2003) Funeral Marches and Warsongs (2004) Blackcrowned (2005) Blood Puke Salvation (2006) ვიკისაწყობში არის გვერდი თემაზე: მარდუკი ოფიციალური საიტი Blooddawn Productions Marduk - BestBlackMetalAlbums.com დაარქივებული 2013-04-05 საიტზე Wayback Machine. ↑ Maki, Jeff. Marduk – The fifteen year plague. live-metal.net. დაარქივებულია ორიგინალიდან — 2015-11-06. ციტატა: „Guitarist Morgan Håkansson formed Marduk in 1990 with the vision to create the most satanic and blasphemous band, not only from the hallowed metal grounds of Sweden, but anywhere on the globe. In fact, he has said that death and violence are most inspirational to Marduk, with a particular focus on the violence in the Bible for lyrics“ ციტირების თარიღი: 2008-10-20. ↑ York, William "Marduk Biography", Allmusic, Macrovision Corporation ↑ MARDUK: New Album Title Revealed. blabbermouth.net (2009-06-25). დაარქივებულია ორიგინალიდან — 2009-06-28. ციტირების თარიღი: 2009-06-26.
შვედეთის მდინარეების სია

ბიუსკეელვენი ემონი ენგესონიაკა ესტერდალელვენი ეტრანი ვინდელელვენი იიდეელვი ინდალსელვენი იუნგანი (მდინარე) იუსნანი კალიქსეელვენი კლარელვენი ლაინიოელვენი ლონგანი ლულეელვენი ნისანი ონგერმანელვენი პიტეე რონეელვენი ტურნეელვენი უმეელვენი შელეფტეელვენი შვედეთის მდინარეების რუკა
ხნუმი

ხნუმი (ეგვ. კნეფი, „შემქმნელი, შემაერთებელი“) — დიდი შემოქმედი, დემიურგი, ყოჩის სახიანი ღმერთი, ცისა და მიწის, ზესკნელ-ქვესკნელის, ნაყოფიერების, წყალთა და მთათა მბრძანებელი ეგვიპტურ მითოლოგიაში, უპირველესი და უზენაესი, არსთა მამამთავარი, დაზგაზე თიხისაგან ადამიანის შემქმნელი და ნილოსის ამდიდებელი. საკულტო ცენტრები ჰქონდა ლუქსორში, კუნძულ ელეფანტინზე (სპილოს კუნძულზე), ნუბიაში. მეფურად მოსილ ძლიერ მამაკაცს ყოჩის (ვერძის) თავი და ზედაც ლირის მოყვანილობის გვირგვინი ედგა, სამეფო ფრთით დამშვენებული, ცალ ხელში ჯვარი ეჭირა, მეორეში გრძელი კვერთხი (ძვ. წ. 2400 წ). ესაა პირველი ღმერთი, რომელმაც საერთოდ თიხისაგან გამოძერწა ადამიანი და ღმერთებიც კი, შავეთშიც მკურნალობს ადამიანებს და დემიურგად აღიარებდნენ ბერძნებიც (ქნოუბის, ხნუბის სახით). ზოგჯერ ყოჩის ლომისთავიანი გველის სახეც ჰქონდა. მოგვიანებით მზესაც დაუკავშირეს (ამონ-რას), ჰელიოპოლისში ოსირისთან გაითქვიფა, ნილოსზე კი სამების წევრია (ხნუმი, სათი და ანუკეტი). ამრიგად ხნუმს ძალაც, სიძველეც და ფუნქციებიც მეტი აქვს, ვიდრე სხვა რომელიმე ღმერთს, მაგრამ უფრო პოპულარული მაინც არიან ოსირისი, ისიდა, რა აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983
ატუმი

ატუმი — ეგვიპტურ მითოლოგიაში: შემოქმედი ღმერთი, ცხრა ჰელიოპოლისელი ღმერთის მბრძანებელი (ცხრა ღმერთი), ღმერთთა სამეფოს მეფე. თავისთავად შეიქმნა, საკუთარი თავი გაანაყოფიერა და შვა დასაბამი ელემენტები: შუ (ჰაერი, სიცარიელე), ტეფნუტი (სინოტივე), აგრეთვე სხვა ფორმები, რომელთა სახითაც თვითონ ხალხს გამოეცხადა: ხეპრე, გველი, პირველი გორაკი, უფრო ხშირად კი ეს დიდი საწყისი პრინციპი ადამიანის სახით ცხადდებოდა. იგ. მზის ღმერთი რა. აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983
პალ შმიტი

პალ შმიტი (უნგრ. Pál Schmitt; დ. 13 მაისი, 1942) — უნგრელი პოლიტიკოსი და მოფარიკავე. უნგრეთის პრეზიდენტი 2010 წლის 6 აგვისტოდან 2012 წლის 2 აპრილამდე. 2010 წლის მაის-აგვისტოში ეკავა უნგრეთის პარლამენტის სპიკერის თანამდებობა. 2009-2010 წლებში. ევროპარლამენტის თავმჯდომარის მოადგილე. 1989 წლიდან უნგრეთის ოლიმპიური კომიტეტის თავჯდომარეა. 2010 წლის 29 ივნისს პარლამენტმა აირჩია ქვეყნის პრეზიდენტად 263 ხმით 56-ის წინააღმდეგ. თანამდებობა ოფიციალურად დაიკავა 6 აგვისტოს. თანამდებობიდან გადადგა 2012 წლის 2 აპრილს, მას შემდეგ, რაც რამდენიმე დღის წინ უნგრულმა პრესამ პრეზიდენტი მის მიერ დაწერილი სადოქტორო დისერტაციის დიდი ნაწილის პლაგიატში დაადანაშაულა. პალ შმიტი ევროპარლამენტის საიტზე დაარქივებული 2011-08-30 საიტზე Wayback Machine. Профиль кандидата на должность нового главы МОК на сайте BBC (2001) ↑ „Hungary's parliament elects Pal Schmitt president“. Reuters. 29 июня 2010 года. შეამოწმეთ თარიღის პარამეტრი |date=-ში (დახმარება) ↑ უნგრეთის პრეზიდენტი გადადგა
ნისანი (მდინარე)

ნისანი (შვედ. Nissan) — მდინარე შვედეთში, ჩაედინება კატეგატის სრუტეში ქალაქ ჰალმსტადთან. თავიდან ჩრდილო-დასავლეთით მიედინება, შემდეგ მიმართულებას იცვლის და სამხრეთ-დასავლეთისკენ იღებს გეზს. წინათ მდინარის გაყოლებაზე სავაჭრო გზაც გადიოდა. ნისანის წყლებში ბინადრობს ორაგული და კალმახი. შვედეთის მდინარეების სია (შვედური) შვედეთის მდინარეები სიგრძის მიხედვით
ტურნეელვენი

ტურნეელვენი (შვედ. Torne älv) ან ტორნიონიოკი (ფინ. Tornionjoki) — მდინარე ჩრდილოეთ შვედეთსა და ფინეთში. ვხვდებით დასახელების სხვადასხვა ვარიანტს : ტურნეელვი, ტორნიელვი (შვედ.) ტორნიოიოკი, ტორნიო-იოკი (ფინ.). მდინარის სიგრძე 565 კმ-ია, აუზი კი — 40,2 ათ. კმ². ტურნეელვენი სათავეს ტბა ტურნეტრესკიდან იღებს სკანდინავიის მთებში შვედეთ-ნორვეგიის საზღვარზე და სამხრეთ-აღმოსავლეთით მიედინება ლაპლანდიის პლატოზე ბოტნიის ყურემდე. ზემო დინებაში ჩანჩქერები, ჩქერალები და მრავალრიცხოვანი ტბებია. იყინება ნოემბრიდან მაისამდე. მდინარის ქვემო დინებაში შვედეთ-ნორვეგიის საზღვარია გავლებული. ტურნეელვენზე სამდინარო ტურიზმია განვითარებული. შესართავთან საზღვაო პორტები ტორნიო (ფინეთი) და ჰაპანანდაა (შვედეთი). შვედეთის მდინარეების სია ↑ Län och huvudavrinningsområden i Sverige Swedish. SMHI. დაარქივებულია ორიგინალიდან — 28 სექტემბერი 2018. ციტირების თარიღი: 14 July 2010. ↑ „Torne älv“. Nationalencyklopedin (Swedish). ციტირების თარიღი: 14 July 2010.
ეტრანი

ეტრანი (შვედ. Ätran) — მდინარე შვედეთში, რომლის სიგრძე 240 კილომეტრს შეადგენს. მდინარე კატეგატის სრუტეში ჩაედინება დაბა ფალკენბერგთან ახლოს. მდინარეს 1000 წლის წინ გაყვანილი გზა მიუყვება. შუა საუკუნეებში ეტრანის ნაპირებზე არაერთი ძლიერი შეტაკება მომხდარა. შვედეთის მდინარეების სია (შვედური) Ätrans vattenvård, Ätrans vattenvårdskommitté. (შვედური) Från källa till hav - källfördelning av näringstillförsel i Ätrans vattensystem [...], Peter Nolbant, Ätrans Vattenvårdsförbund, 1998. (შვედური) Données sur la longueur des fleuves de Suède
იუნგანი (მდინარე)

იუნგანი (შვედ. Ljungan) — მდინარე შვედეთში. სიგრძე 322 კმ, აუზის ფართობი — 12 851 კმ². სათავეს სილანის მთებში იღებს, ნორვეგიის საზღვართან ახლოს, და ემტლანდისა და ვესტერნორლანდის ლენებში გადის. წელიწადში 6-7 თვე ყინულითაა დაფარული. ჩადის ბოტნიის ყურეში. მდინარეზე რამდენიმე ჰიდროელექტროსადგურია. მდინარე იუნგანმა ბოლო წლებში მედიის ყურადღება მიიპყრო, რადგან 1990-იან წლებში მის აუზში ე.წ. იუნგანის ვირუსი აღმოაჩინეს. შვედეთის მდინარეების სია 1.^ a b c "Ljungan" (in Swedish). Nationalencyklopedin. http://www.ne.se/ljungan. განახლებულია 14 ივლისი 2010. (ავტორიზაციას მოითხოვს) 2.^ "Län och huvudavrinningsområden i Sverige" (in Swedish). SMHI. http://www.smhi.se/sgn0102/n0205/lan_haro_huvud.pdf დაარქივებული 2018-09-28 საიტზე Wayback Machine. . განახლებულია 14 ივლისი 2010. 3.^ Hellquist, Elof (1922). Svensk etymologisk ordbok. სტოკჰოლმი: Gleerups förlag. ფ. 416
ვამპირის დღიურები

ვამპირის დღიურები (ინგლ. The Vampire Diaries) — მწერალ ლიზა ჯეინ სმითის რომანების სერია. ითავსებს ფენტეზის, მისტიკის, საშინელებათა და სამეცნიერო ფანტასტიკის ჟანრებს. ეს არის ამბავი გოგონა ელენაზე, რომელიც ერთდროულად ორ ძმა-ვამპირს უყვარს. რომანების მიხედვით გადაღებულია სატელევიზიო სერიალიც. ↑ http://www.thefutoncritic.com/news.aspx?id=20090617cw01
იუსნანი

იუსნანი (შვედ. Ljusnan, ძველსკანდ. „Lusn“ — „სინათლე“) — მდინარე შვედეთში, სათავეს იღებს ნორვეგიის საზღვართან სკანდინავიის მთებში, ჩაედინება ბოტნიის ყურეში. მდინარის სიგრძე 440 კმ-ია. მდინარეზე ბევრია ჩანჩქერი. იკვებება თოვლით. იყინება 6-7 თვით. იუსნანზე 18 მცირე ზომის ჰესია აგებული. 2004 წელს იუსნანმა 4,5 ათ. კვტ\სთ გამოიმუშავა. შვედეთის მდინარეების სია 1.^ a b c "Ljusnan" (შვედურ ენაზე). Nationalencyklopedin. http://www.ne.se/ljusnan/243690. განახლდა 14 ივლისს, 2010. (ავტორიზაციას მოითხოვს) 2.^ "Län och huvudavrinningsområden i Sverige" (in Swedish). SMHI. http://www.smhi.se/sgn0102/n0205/lan_haro_huvud.pdf დაარქივებული 2018-09-28 საიტზე Wayback Machine. . განახლდა 14 ივლისს, 2010. 3.^ Hellquist, Elof (1922). Svensk etymologisk ordbok. სტოკჰოლმი: Gleerups förlag. ფ. 417.